Simon Ostrovsky

Simon Ostrovsky (vene: Симон Островский; sündinud 2. veebruaril 1981) on Nõukogude Liidus sündinud ameerika dokumentalist ja ajakirjanik, kes oma tööde eest võitnud Emmy auhinna.https://twitter.com/SimonOstrovsky/status/540505012947136512 Laiema tuntuse saavutas Ostrovsky oma 2014. aasta Ukraina kriisi kajastuse eest uudistekanalile VICE News.VICE News Russian Roulette 2014. aasta aprillis sattus Ostrovsky kolmeks päevaks venemeelsete võitlejate kätte pantvangi.

Karjäär
Ostrovsky hakkas dokumentaalfilme tegema 2007. aastal, kui ta oli juba kuus aastat töötanud endise Nõukogude Liidu vabariikides. Ta kirjutas Venemaaga seotud teemadel väljaandele The Moscow Times ning Gruusiast, Armeeniast ja Aserbaidžaanist Prantsuse uudisteagentuurile AFP.

2009. aastal paljastas Ostrovsky põhjakorealaste kasutamise Venemaa töölaagrites. Põhja-Korea režiimile tööliste eest raha maksnud ettevõte kuulub jõukale briti Hambro perekonnale.N Koreans labouring in Russia's timber camps BBC Newsnight. 26. august 2009.

Nimetatud laagreid külastas Ostrovsky 2011. aastal uuesti koos meediaettevõtte Vice Newsi asutaja Shane Smithiga.http://www.vice.com/video/north-korean-labor-camps-full-length 2013. aastal tegi ta HBO-le dokumentaalsarja Põhja-Korea põgenike kohta.https://www.youtube.com/watch?v=2Nzm2CidMpM

2013. aastal palkas VICE Media Ostrovsky VICE'i produtsendiks HBO-s. Ta aitas VICE'il võita Emmy.http://www.emmys.com/shows/vice

2014. aasta alguses aitas Ostrovsky kajastada VICE Newsi jaoks 2014. aasta Sotši taliolümpiamängudega seotud korruptsiooni. Samal aastal hakkas ta VICE Newsi jaoks tegema uudisteseeriat "Russian Roulette" (Vene rulett), mis kajastas 2014. aasta Ukraina kriisi. Seeria võitis 2015. aastal kaks Webby auhinda.

2014. aasta 21. aprillil oma Ukraina uudisteseeriat teinud Ostrovsky sattus Ida-Ukrainas Slovjanskis venemeelsete separatistide kätte pantvangi.https://web.archive.org/web/20140422193353/http://www.mashable.com/2014/04/22/vice-journalist-captured-ukraine/ Ostrovsky viibis vangistuses kolm ööpäeva.http://www.theglobeandmail.com/news/simon-ostrovsky-how-he-spent-three-days-as-a-captive-of-ukraines-rebels/article22184571/

Tema vangistamine pälvis kogu maailma meedia tähelepanu.

 Viited

Kategooria:Ameerika Ühendriikide ajakirjanikud
Kategooria:Sündinud 1981